
ORAŞUL DETA

CONSILIUL LOCAL                                                                                             PROIECT                                           

                                                             H O T Ă R Â R E A
privind aprobarea listelor de priorităţi pentru  repartizarea locuinţelor construite pentru tineri, destinate închirierii, realizate de către Agenţia Naţională pentru Locuinţe.

Analizând temeiurile juridice, respectiv:
a) Hotărârea nr. ____/28 iunie 2022 privind aprobarea criteriilor pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru  tineri, destinate închirierii, realizate de către Agenţia Naţională pentru Locuinţe;
b) art. 15 din Normele metodologice pentru punerea în aplicare a Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, aprobate prin Hotărârea Guvernului nr. 962/2001, cu modificările și completările ulterioare.
Ținând cont de:
a) referatul de aprobare nr. 5862/20.06.2022 al Primarului orașului Deta, în calitatea sa de iniţiator;

b) raportul Compartimentului Relaţii cu publicul  şi asistenţă socială din cadrul Aparatului de specialitate al Primarului orașului Deta, înregistrat sub nr. 5883/20.06.2022 privind aprobarea listelor de priorităţi pentru  repartizarea locuinţelor construite pentru tineri, destinate închirierii, realizate de către Agenţia Naţională pentru Locuinţe, locuinţe cu o cameră şi respectiv 2 camere;
c) avizul consultativ al Comisiei Sociale a Consiliului local.
d) procesul verbal întocmit de către Comisia socială de analiză a dosarelor depuse pentru repartizarea locuinţelor construite prin A.N.L în Zona Termal Deta;
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:

Art. 1 - Se aprobă listele de priorităţi pentru repartizarea locuinţelor construite pentru tineri, destinate închirierii, realizate de către Agenţia Naţională pentru Locuinţe, locuinţe cu o cameră şi respectiv 2 camere, conform anexelor nr. 1 şi 2, care fac parte integrantă din prezenta hotărâre.
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;

- Compartimentului Relaţii cu publicul şi asistenţă socială;
- prin afișare și publicare pe site-ul www.detatm.ro – Monitorul oficial local.

